07.03.2018

**מכרז פומבי מספר 01/2018 למתן שירותים לניהול פרויקטים לחטיבה להתיישבות**

**תשובות לשאלות הבהרה**

**מועד הגשת ההצעות : 13.03.2018**

להלן סיכום שאלות ותשובות למכרז הנדון שנשאלו במפגש המציעים שהתקיים ב- 26.2.18 במשרד הראשי של החטיבה להתיישבות ברח' קינג ג'ורג' 48 ירושלים ושאלות נוספות שנשאלו ע"י המציעים השונים לדוא"ל כפי שפורסם במודעת הפרסום עד לתאריך ה-4.3.18 .

**\* ראה סעיפים המסומנים בכוכבית הינם סעיפים בהם קיים שינוי לנוסח המופיע בחוברת המכרז.**

|  |  |  |  |
| --- | --- | --- | --- |
| **מס"ד** | **הסעיף במכרז** | **פירוט השאלה/בקשת הבהרה** | **תשובה** |
| **א. שאלות ותשובות ממפגש המציעים** |
| 1. | סעיף ח, 2 עמוד 12-13 | האם יוזמנו לראיון כל המציעים בכל מרחב? | לא, יוזמנו רק עשרת המציעים בעלי ניקוד האיכות הגבוה ביותר באותו מרחב (ניקוד מקסימאלי לצורך הזמנה לראיון 40 נקודות) , במידה ויהיו מספר מציעים בעלי ניקוד גבוה זהה –יוזמנו כל המציעים הנכנסים לקטגוריה של 10 הציונים הגבוהים ביותר באיכות בכל מרחב. |
| 2. | סעיף ה, 2 עמוד 8 | איך המזמין יודע לאיזה מרחב מוגשת ההצעה? | יש לכתוב ע"ג המעטפה את שם המרחב אליו ההצעה מוגשת, להלן הכיתוב שיש לציין ע"ג המעטפות "מכרז ניהול פרויקטים – מרחב\_\_\_\_\_\_\_\_\_\_\_. מעטפה מספר . "**בנוסף ,יש להקיף בעיגול את שם המרחב (חבל) אליו מוגשת ההצעה במסמך ב' עמוד 33 בחוברת המכרז ובנספח 1 עמוד 44.** |
| 3. | סעיף ה, 2 עמוד 8 וכללי | מציע שרוצה להגיש הצעה לשני מרחבים או יותר, האם צריך להגיש את כל מסמכי המכרז עבור כל מרחב בנפרד? | מציע המעוניין להגיש הצעה למספר מרחבים יגיש את מעטפה מספר 1 הכוללת את כל מסמכי המכרז פעם אחת בשני עותקים (מקור +העתק) ואת מעטפה מספר 2 (הצעה כספית) יגיש במעטפה נפרדת (העתק + מקור) לכל מרחב בנפרד. |
| 4. | תנאי סף סעיף ט. עמוד 3 | האם יש להגיש את ערבות המכרז לכל מרחב בנפרד? | יש להגיש ערבות מכרז אחת בלבד גם במידה והמציע מגיש הצעת מחיר למספר מרחבים. |
| 5. | סעיף ג עמוד 8 | האם החוזה הינו לשנה קלנדרית שלמה ממועד הזכייה או עד סוף שנה הנוכחית (לדוגמא עד- 31.12.18)? | החוזה הינו לשנה שלמה שתחל ממועד החתימה על הסכם ההתקשרות עם הזוכה. |
| 6. | סעיף 19 עמוד 19  | האם צריך לצרף רשימה שמית של צוות התכנון במסמכי ההצעה בנוסף לצוות הליבה וצוות המשרד? | התשובה שלילית. |
| 7. | סעיף יח עמוד 27 | האם יש התחייבות להיקף פרויקטים לשנה במסגרת מכרז זה? האם ידוע מהו היקף הפרויקטים הצפוי לשנה במסגרת עבודות החטיבה בכל מרחב? האם ידועה החלוקה בין סוגי העבודות במסגרת מכרז זה? | המזמין אינו מתחייב לבצע הזמנות עבודה מהזוכים בכלל ו/או בהיקף כלשהו במסגרת מכרז זה. כמו כן, לא ידועים סוגי העבודות ואו החלוקה בין סוגי העבודות במסגרת מכרז זה. |
| 8. | נספח 1 עמוד 43 | כיצד המציע יודע מהו התעריף לתשלום לכל עבודה שתוזמן אצלו ע"י המזמין? | לפני הוצאת הזמנת עבודה ספציפית לזוכה בכל מרחב, תוגדר ע"י המזמין תכולת העבודה והתמורה לתשלום בהתאם לתנאי החוזה שיחתם עם הזוכה בכל מרחב, הן לעבודות הניהול והפיקוח והן לעבודות התכנון. |
| 9. | תנאי סף | האם ניתן להגיש את ההצעה כשותפות בין שני משרדים או יותר? | לא תתאפשר הקמת שותפות לצורך הגשת מכרז זה. במידה וכבר קיימת שותפות רשומה פעילה שעומדת בתנאי הסף של המכרז כישות משפטית נפרדת רשאית שותפות זו להגיש הצעה. |
| 10. | נספח 1 עמוד 43 | מה התעריף של משרד הביטחון הקובע לתמורה לכל הזמנת עבודה שתוצא? | התעריף הקובע הינו תעריף משרד הביטחון המעודכן ביום הוצאת הזמנת העבודה מטעם המזמין לזוכה לכל פרויקט ופרויקט. |
| 11. | סעיפים 24-25 עמוד 21 | האם בכוונת המזמין להשתמש לחלק מהעבודות בתעריף ש"ע ? | ככלל אין בכוונת המזמין להשתמש בתעריפי ש"ע. במקרים חריגים בלבד רשאי המזמין להזמין עבודה מהזוכה בש"ע בהתאם לתעריף שעות עבודה של משרד הבטחון (כולל הנחת המציע במכרז) ו/או לפי "תעריפי התקשרות עם נותני שירותים חיצוניים" של החשכ"ל, הזול שביניהם. |
| 12. | סעיף 4 עמוד 13 | האם מציע יכול לזכות במרחב מסוים כזוכה ראשון ולהיות כשיר שני במרחב אחר? | לא. זכייתו של מציע במרחב אחד פוסלת את הצעתו במרחב אחר. |
| 13. | עמוד 4 | האם הפרויקט כולל עבודות אחזקת מבנים? | המכרז אינו כולל ניהול ופיקוח על עבודות אחזקת מבנים. יחד עם זאת יודגש כי המכרז כולל מתן שירותים לעבודות שיפוץ מבנים ו/או תשתיות ו/או כבישים ככל שיהיו בהיקף שלא יפחת מ-30,000 ₪ עלות ביצוע עבודה קבלנית בהזמנת עבודה אחת לקבלן. |
| **ב. להלן תשובות לשאלות כפי שנשלחו ע"י המציעים השונים בדוא"ל:** |
| 14. | תנאי סף ג' עמוד 3 | תנאי סף ג' – 1. האם ניתן להציג מחזור 2016/2017? 2. האם כולל מע"מ? 3. מדוע לא להסתפק במחזור של 1,000,000 ₪ המאפשר תיעדוף עסקים קטנים ובינוניים? | 1. התשובה שלילית.2. התשובה חיובית.3. התנאי לא השתנה ויוותר מיליון וחצי לפחות בשנה. |
| 15. | תנאי סף ג' עמוד 3 | תנאי סף ג' – עלינו להעיר כי מחזור עסקי של 1,000,000 ₪ מהווה 5% מהיקף ביצוע פרויקטים של 20,000,000 ₪ - כפל מהפרויקטים שבוצעו בכל מרחב ומרחב. נדמה שיש לתקן את הדרישה. | ההערה לא התקבלה.הבהרה: יצוין כי הסכומים וההיקפים הנקובים באמות המידה כוללים מע"מ. |
| 16. | תנאי סף ה' עמוד 3 | תנאי סף ה' – מדוע יש לדרוש העסקה בפועל? האם לא די במתן שירותים בצורה עקבית משך שנים? האם ניתן להמציא אישור רואה חשבון על כך שנותן השירותים מעניק שירותים לפחות 4 שנים ברציפות למציע? | התשובה שלילית, תנאי סף ה' לא השתנה |
| 17. | תנאי סף ה' עמוד 3 | תנאי סף ה' – קבלת שירותים רציפה מהנדסאי אדריכלות או אדריכל לא נדרשת למרות שהשירותים כוללים תכנון? | התשובה שלילית, תנאי סף ה' לא השתנה. |
| 18. | תנאי סף ה' עמוד 3 | תנאי סף ה' – על פי סעיף 39 לחוק ההנדסאים והטכנאים המוסמכים, תשע"ג – 2012, הנדסאי מוסמך יהיה שווה ערך מבחינת מועמדותו למהנדס. מדוע קיימת דרישה לשלושה הנדסאים כחלופה לשני מהנדסים? האם ניתן להסתפק בשני הנדסאים עתירי ניסיון? | התשובה שלילית, תנאי סף ה' לא השתנה.התשובה שלילית. |
| 19. | סעיף ח' עמוד 12 | אמות מידה לבחירת זוכה – כפי שביארנו לעיל, היקף מחזור של 5% מכפל הפרויקטים שבוצעו בכל מרחב, מביא למחזור כספי של 1,000,000 ₪ . העדפה של גופים גדולים מביאה לסיכול אפשרות לעסקים קטנים ובינוניים להשתלב | ראה תשובה לשאלה 15 לעיל. |
| 20. | סעיף ח' עמוד 12 | אמות מידה לבחירת זוכה – נבקש כי יישקל להפחית משמעותית את הדרישות בדבר היקף המחזור של המציע, והיקף הביצוע ההנדסי, וייבחן תיעדוף לניסיון בתכנון והצבת מבנים יבילים. | הבקשה אינה מתקבלת. |
| 21. | כללי | בהמשך לסיור קבלנים שנערך אתמול בירושלים רציתי לברר שוב לגבי הגשת המכרז. בדפי המכרז מופיע מועד הגשת המכרז עד תאריך 13/03/18 ובסיור קבלנים נאמר שהגשת המכרז 13/06/18. האם אפשר לדעת מה התאריך הנכון להגשת המכרז? | מועד הגשת המכרז עד ה-13.3.18 בשעה 14:00. |
| 22. | נספח 5א' | ערבות – לפי מדד של איזה חודש הערבות צריכה להיות צמודה? | בערבות המכרז-בהתאם לנוסח בנספח 5-א' לחוברת המכרז אין הצמדה למדד.לגבי ערבות ביצוע-אין צורך להגיש בשלב זה.(יוגש ע"י הזוכה הראשון בכל מרחב). |
| 23. | סעיף ה' עמוד 4. | עמוד 4 – סעיף ה' – **עבודות שונות** – מה נכלל בעבודות אלו, באיזה תחום העבודות? | מדובר עבודות נוספות שונות ככל שיידרשו ע"י המזמין מאת הזוכים במכרז הנדון בהתאם לחוברת "תעריפים ונהלים לעבודות תכנון במערכת הביטחון". |
| 24. | סעיף ח' עמוד 12 | עמוד 12 – סעיף אישור– הוכחת ביצוע – האם ניתן להגיש מחזור שנת 2017 במקום שנת 2015 או 2016? מה קורה אם בשנה אחת המחזור בהיקף של עד 3,000,000 ₪ ובשנה אחרת המחזור בהיקף מעל 3,000,000 ₪, היכן מסמנים? | התשובה שלילית.ניתן לפרט זאת בנספח 9 ובמסמכים שיצורפו להצעה. |
| 25. | עמוד 18 סעיף 18-19 | עמוד 18 – סעיף 18– **כוח אדם וצוותי עבודה** – האם אנשי צוות מ – "צוות היועצים המקצועיים" יכול להיות מורכב מאנשי צוות "מצוות הליבה"? | התשובה שלילית. למעט מקרים בהם צוות הליבה לא מועסק במשרה מלאה בפרויקטים של המרחב. במקרה כזה צוות הליבה יכול לשמש גם כיועץ במידה והינו מוכשר לכך והינו עומד בתנאי הסף. |
| 26. | עמוד 19 סעיף 19 | עמוד 19 – סעיף 19– **צוות היועצים המקצועיים** – האם נדרש להקים לכל פרויקט צוות מקצועי כולל עבור פרויקטי פיקוח? | צוות יועצים מקצועי –יידרש ויבחר בהתאם לצורך ו/או לדרישות בכל פרויקט . |
| 27. **\*** | עמוד 23 סעיף 5 | עמוד 23 – סעיף 5 – **בדיקות** – האם מדובר בתשלום של חברת הפיקוח למעבדה, כלומר עבודות המעבדה על חשבון חברת הניהול? | סעיף 5 בעמוד 23 מבוטל. להלן הנוסח החדש לסעיף זה:**בדיקות המעבדה הינם על חשבון הקבלן המבצע ובהנחיית משרד ניהול הפרויקטים. במידה ויידרשו בדיקות נוספות מסיבות שונות, הזמנת העבודה למכון הבדיקות תתבצע ע"י חברת הניהול בתיאום עם המזמין ותשולם לחברת הניהול ע"י המזמין.** |
| 28. | עמוד 43 נספח 1. | עמוד 43 – נספח 1 – **הצעה כספית** – איך החישוב מבוצע במידה ונותנים הנחה 0%? | הנוסחה בנספח 1 בעמוד 44 בחוברת המכרז ללא שינוי גם במקרה זה. |
| 29. | כללי | לאחר מפגש המציעים שהשתתפנו ביום 26/02/18. נבקש לקבל את פרוטוקול הסיור במייל. | פרוטוקול שאלות ותשובות מפגש המציעים שהתקיים ביום ה-26.2.18 רצ"ב בסעיף א לעיל. |
| 30. | עמוד 8 סעיף ה' | לגבי עמוד 8, פרק ה' (מנהלה), סעיף 2 (אופן הגשת ההצעות ומסירתן): האם שתי המעטפות (מעטפה 1+מעטפה 2) צריכות להיות בתוך מעטפה שלישית שתכלול את שתיהן ותשולשל לתיבת המכרזים או שיש לשלשל את שתי המעטפות (אחת עם מסמכי המכרז והשנייה עם המחיר) בנפרד לתיבת המכרזים? | יש להגיש במעטפות נפרדות כולל ציון מלא של הפרטים הנדרשים בתשובה לשאלה 2 לעיל על גבי כל מעטפה בנפרד. |
| 31. | תנאי סף עמוד 2-3 | עיון במסמכי המכרז, במיוחד בפרק המתייחס לתנאי הסף הנדרשים מהמציעים המשתתפים במכרז, מעלה כי לכאורה ישנה חוסר התאמה בין הדרישות השונות. האמור מתייחס לדרישות המופיעות בסעיפים ג'-ד'. סעיף ג' – מעלה דרישה כי מציע אשר מעוניין להשתתף במכרז נדרש להוכיח כי מחזור הכנסותיו מן העבודות אשר ביצע בהם ניהול פרויקטים מגיע לכדי מיליון וחצי ₪ לפחות בשנה. בנוסף לדרישה האמורה, סעיף ד' דורש מהמציע כי העבודות עליהן פיקח/ניהל תהיינה בהיקף שלא יפחת מעשרה מיליון ₪ בשנה.שתי דרישות אינן יכולות לדור בכפיפה אחת, זאת היות והמחזור הכספי של המציע נגזר מהיקף העבודות עליהן פיקח וניהל.כידוע לכם, הנוהג בענף ההנדסה הוא שמנהל פרויקט מקבל תמורה כספית בסך של כ – 4-2.5 אחוזים מהיקף העבודה כולה. משכך ברור כי תנאי הדורש מהמציע מחזור שנתי של 1.5 מיליון ₪, בהכרח דורש כי המציע יעבוד באותה שנה בעבודות שהיקפן עולה בהרבה מ – 10 מיליון ₪ ואף מגיע לכדי כ – 40 ועד 50 מיליון ₪.לאור האמור לעיל, אודה על קבלת התייחסותכם לאמור והסדרת חוסר ההתאמה כמוצג לעיל וכעולה ממסמכי המכרז. | ראה תשובה 15 לעיל. |
| 32. | תנאי סף, כללי | ברצוננו לקבל הבהרה על הנושאים הבאים:א. מהם תנאי הסף הנדרשים עבור מנהל הפרויקט? אילו סוגי פרויקטים אתם מעוניינים ומחפשים בניסיון העבר שלו?ב. מהן שעות העבודה הנדרשות ממנה"פ/המפקח/יועץ?ג. מהם הדרישות ותנאי הסף עבור כל אחד מהיועצים (מעבר לידע בתחום הנדרש) האם יש צורך בהצגת כלל 14 היועצים כבר בהצעה למכרז, או שמה ניתן להוסיף יועצים לאחר זכייה במכרז? | א. כמפורט בחוברת המכרז ובמסמך זה.ב. בהתאם לצורך.ג. ראה סעיף 19 עמוד 19 בחוברת המכרז.התשובה שלילית. |
| 33. | סעיף ה, 2 עמוד 8 וכללי | הגשה ל – 2 אזורים שונים:א. האם יש צורך להגיש את כל המסמכים מחדש?ב. מה לגבי הערבות (2 ערבויות שונות?)ג. האם יש צורך להגדיר מראש מיהם 2 אנשי הצוות הספציפיים שיועדו לעבודות הנ"ל? | א. ראה תשובה מס' 3 לעיל.ב. ראה תשובה מספר 4 לעיל.ג. כן. |
| 34. | נספח 5ב' | האם יש צורך להוציא גם ערבות ביצוע או רק במקרה של זכייה? | ערבות ביצוע רק במקרה של זכייה. |
| 35. **\*** | תנאי סף א' עמוד 2 | בתנאי סף ישנה דרישה להציג את רישיון המהנדס האזרחי עבור 5 שנים אחרונות. מבקשת לשנות תנאי זה , היות ותוקף הרישיון הוא לשנה קלנדרית אחת, ולא נשמר תיעוד עבור 5 שנים אחורה. | הבקשה מתקבלת,לצורך הוכחת בתנאי סף א' – **נדרש לצרף צילום תעודת רישום ברשם המהנדסים והאדריכלים ורישיון בתוקף לאותה שנה קלנדרית.** |
| 36. | נספח 1 עמוד 43 | סעיף טז' 23 – **תעריפים לקביעת התמורה** – ועדת המכרזים מתבקשת להבהיר האם ההנחה של המציע היא בנוסף להנחה שנותן תעריף משרד הביטחון בספר "תעריפים ונהלים לעבודות תכנון במשרד הביטחון" ביחס לעבודות מתמשכות? | ההנחה ו/או התוספת שיציע המציע במסגרת מכרז זה היא בנוסף להנחה שנותן תעריף משרד הבטחון בספר "תעריפים ונהלים לעבודות תכנון במערכת הבטחון" ביחס לעבודות מתמשכות. |
| 37 | תנאי סף | אנו מבקשים לעדכן את תנאי הסף כמפורט להלן:1. בסעיף ב' בתנאי הסף מוגדר "על המציע להיות בעל ניסיון קודם של 5 שנים בניהול פרויקטים ופיקוח צמוד על ביצוע עבודות הנדסיות בבנייה, תשתיות, כבישים ופיתוח במשך 5 שנים אחרונות קודם להגשת המכרז. המציע ימציא אישור בכתב ע"י עו"ד או רו"ח מתאים".

א.1. להגדיר את ניסיון הבעלים של המציע כניסיון המציע בהנחה שהבעלים הוא מהנדס אזרחי אשר לו הניסיון  המוגדר למציע ואשר הוא הבעלים היחיד של המציע.א.2. מבקשים להכיר בניסיון בבקרה על פרויקטים של תשתית ובינוי לתנאי סף זה.ב. בסעיף ג' מוגדר "המציע יוכיח ביצוע שירותי ניהול פרויקטים ופיקוח צמוד על ביצוע עבודות הנדסיות בבנייה,  תשתיות, פיתוח וכבישים במחזור כספי של המציע בהיקף של מיליון וחצי ₪ לפחות בשנה בכל אחת מה – 2  השנים האחרונות (2015-2016)". לעדכן את תנאי הסף לשנים 2016-2017.ג. בסעיף ד' מוגדר "בהיקף העבודות שלא יפחת מ – 10 מיליון ₪ בשנה (עלות ביצוע העבודות ההנדסיות במצטבר)  בכל אחת מ – 3 שנים האחרונות". מבקשים להגדיר "לשנתיים האחרונות".ד. בסעיף ה' העסקת מהנדסים – מבקשים להחשיב העסקת מהנדס פרילנסר שעובד בחברתינו במשרה מלאה  לתקופה של לפחות שנתיים.ה. בסעיף ו' מוגדר קיום משרד ו/או סניף – מבקשים לאפשר הגשת הצעה לכל האיזורים, ובמידה ונזכה באיזור  אחר – נעביר התחייבות להקמת סניף. | א.1.סעיף ב' בתנאי הסף בחוברת המכרז –ללא שינוי.א.2.ניסיון בבקרה לא מחליף את הניסיון בניהול ופיקוח צמוד כנדרש במכרז זה.ב. ראה תשובה 14 לעיל.ג. סעיף ד' בתנאי הסף בחוברת המכרז - ללא שינוי.ד. סעיף ה' בתנאי הסף בחוברת המכרז - ללא שינוי.ה. סעיף ו' בתנאי הסף בחוברת המכרז - ללא שינוי. |

**בכבוד רב ועדת מכרזים**